Iltatupa | Arjen iloksi - tekemistä kotiin
Arjen iloksi kokoamme tälle sivulle tekemistä kotiin. Tuvan videojumppia, tietovisoja ja digiopastusvideoita voit katsella kotona ja tehdä mukana.
Kuvaamme ja kokoamme koko ajan uutta, sivu päivittyy vähitellen,
tule siis uudestaankin katsomaan, mitä uutta sivuilta löytyy!
Facebook-sivuiltamme löydät lisää linkkivinkkejä viikoittain.
Kalevan kulman kohtaamispaikka julkaisee Youtube-kanavallaan viikoittain erilaisia kädentaito- ja askarteluvideoita. Videoita pääset katselemaan tästä.
Tervetuloa mukaan Videotuvalle! Jos katsot videoita tietokoneella, on pari vinkkiä joita voisit kokeilla.
Videot saat pyörimään koko ruudun kokoisina painamalla videokuvan oikeasta alareunasta neliön muotoista kuvaketta. Painamalla näppäimistön oikeasta yläkulmasta ESC-näppäintä kuva palautuu taas pieneksi.
Äänenvoimakkuutta voit säätää videon vastammasta alareunasta, kaiutinkuvakkeesta.
Tuvan keppijumppa | kesto n. 25 min
Tämän jumpan inspiraationa toimi Kalevan kulman kohtaamispaikalta lahjaksi saamamme pirteät jumppakepit. Kepeän keppijumpan ohjaavat Saara ja Elina. Jumppakeppinä toimii vallan mainiosti esimerkiksi harjanvarsi tai kävelysauva. Jumppa tehdään seisten, mutta osan liikkeistä voit varmasti tehdä hieman soveltaen myös tuolilla istuen. Miksei tämänkin jumpan voisi tehdä ulkona, vaikka päivälenkin yhteydessä, jos sattuu sauvat olemaan mukana!
Klikkaa hiirellä viereistä kuvaa ja video alkaa pyöriä. Videon oikeasta alareunasta löytyy neliön muotoinen kuvake, jota painamalla video avautuu suurempana koko näytöllä. Muista vielä tarkistaa, että äänet ovat päällä. Ohjekuva löytyy sivun alusta.
Tuvan ulkojumppa 2 | kesto n. 15 min
Tällä videolla Tuvan kävijänä mahdollisesti monelle tuttu Miisa vie opiskelija-Marin jumpalle Milavidan maisemiin! Jumppa sopii ulkona tehtäväksi, mutta voit tehdä sen yhtä hyvin myös vaikka omassa olohuoneessa. Osa liikkeistä tehdään istuen, joten varaa lähelle tuoli tai puiston penkki. Jumpan teema on kepeät sääret ja ketterät kannat, joten jännitys pois ja jumpalle! Kiitos Miisa!
Mielikuvajumppa/kevätsiivous | kesto n. 15 min
Tällä videolla Saara ja Mari ohjaavat mielikuvajumpan. Jumpan tekemiseen et tarvitse erityisiä välineitä, ellet sitten halua ottaa pölyrättiä mukaan...
Jumpan kesto on noin 15 minuuttia. Lähde mukaan yhteiseen kevätsiivoukseen!
Tuvan aivojumppa 2 | kesto n. 15 min
Tämä jumppa ei ehkä saa hikoilemaan kovasti, mutta on tärkeää ja tarpeellista treeniä aivoille, muistille ja kokonaisvaltaiselle hyvinvoinnille! Saara ja vanhustyön opiskelija Mari ohjaavat noin 15 minuutin mittaisen aivojumpan, jonka tekemiseen ei tarvita välineitä. Jumpan voi tehdä istuen tai seisten. Tämä jumpan kanssa ei kannata olla otsa kurtussa, vaan uteliain mielin!
Tuvan ulkojumppa | kesto n. 20 min
Tällä videolla jumpataan ulkona, veden äärellä, mutta voit tehdä jumpan myös sisällä. Ota tarvittaessa tukea seinästä, tuolista tai vaikkapa tiskipöydän reunasta. Myös rahi, penkki tms. on hyvä olla apuna, mutta jumpan tekeminen onnistuu myös ilman niitä. Jumpan kesto on noin 20 minuuttia.
Klikkaa hiirellä viereistä videokuvaa ja video alkaa pyöriä. Videon oikeasta alareunasta löydät neliön muotoisen kuvakkeen, jota klikkaamalla kuva suurenee koko näytölle. Painamalla näppäimistön ESC-näppäintä, kuva pienenee taas takaisin. Tarkista vielä, että äänet ovat päällä. Yllä olevasta kuvasta näet vinkkiä.
Tuvan venyttelytuokio | kesto n. 15 min
Iän myötä nivelet jäykistyvät ja liikeradat kaventuvat herkästi. Venyttely on hyvä ja tehokas tapa pitää huolta omasta hyvinvoinnista. Tällä videolla Saara ohjaa noin viidentoista minuutin mittaisen venyttelytuokion. Alkuun tehdään lyhyt alkulämmittely. Et tarvitse välineitä venyttelyyn, mutta ota tuoli tueksi.
Tuvan voimajumppa | kesto n. 20 min
Tämä jumppa tehdään seisten. Tarvitset kuitenkin tuolia tai pöydän reunaa tueksesi osassa liikkeissä. Monet liikkeet ovat tehtävissä tarvittaessa myös tuolilla istuen. Välineitä et tarvitse, käsipainon voit halutessasi ottaa mukaan yhdessä liikkeessä. Painoksi käy hyvin myös esimerkiksi puolen litran vesipullo!
Tuvan Tuolijumppa 1 | kesto n. 25 min
Tällä videolla pääset Saaran kanssa tuolijumppaamaan. Tarvitset tukevan tuolin. Lisäksi voit ottaa mukaan myös jumppakuminauhan, jos sellainen sinulta löytyy. Jumpan voit tehdä kuitenkin myös täysin ilman välineitä. Jumpan kesto on noin 25 minuuttia.
Klikkaa hiirellä viereistä videokuvaa ja video alkaa pyöriä. Videon oikeasta alareunasta löydät neliön muotoisen kuvakkeen, jota painamalla video avautuu isompana koko näytöllä. Painamalla näppäimistön vasemmasta ylälaidasta ESC-painiketta, kuva muuttuu taas pieneksi. Tarkista vielä, että äänet ovat päällä. Yllä olevasta kuvasta näet vinkkiä.
Tuvan Tasapainojumppa 1 | kesto n. 20 min
Tuvan videojumpat alkaa! Tällä videolla Saara näyttää tasapainojumpan, tee mukana kotona! Et tarvitse välineitä, tukeva tuoli tai pöydän reuna tueksi riittää. Jumppa on hyvä tehdä ilman jalkineita. Jumpan kesto on noin 20 minuuttia. Liikkeestä toiseen siirrytään nopeasti, älä hätäänny, tule omassa tahdissa mukana!
Klikkaa hiirellä viereistä videokuvaa ja video alkaa pyöriä. Videon oikeasta alareunasta löydät neliön muotoisen kuvakkeen, jota painamalla video avautuu isompana koko näytöllä. Painamalla näppäimiston vasemmasta yläkulmasta ESC-näppäintä video palautuu taas pieneksi. Tarkista vielä, että äänet on päällä. Yllä olevasta kuvasta näet vinkkiä.
Aivopähkinöitä ja mielen matkoja
Tuvan patsasvisa | kesto n. 10 min
Tässä visassa kierrämme katsomassa Tampereen keskusta-alueen patsaita. Mukanamme seikkailee myös Elina Westergren-Erkkilän kirjasta tuttu pupupariskunta. Kyseessä on siis tietovisa ja jokaisesta patsaasta on ensin kuva ja seuraavaksi sanallinen vihje. Lähde mukaan arvaamaan mistä patsaista on kyse! Mukana on myös muutamia bonuskysymyksiä. Voit halutessasi varata itsellesi kynän ja paperia vastausten ylöskirjaamista varten.
Videon saat pyörimään klikkaamalla viereistä videon kuvaa. Videon oikeasta alareunasta löydät neliön muotoisen kuvakkeen, josta painamalla kuva suurenee koko näytölle. Sivuston alusta löydät ohjekuvan, josta näet vinkkiä.
Tuvan patsasvisan vastaukset | kesto n. 10 min
Tällä videolla annetaan vastaukset yllä olevaan Tuvan patsasvisaan, jossa kierrettiin keskusta-alueen patsaita. Katso osuiko oikeaan!
Elämämme kevät - mielen matka | kesto n. 5 min
Lähde pienelle mielen matkalle. Luonto herää ja jatkaa kohti kesää, anna mielen viipyä sinivuokoissa ja kosken pauhuissa, lokin lennossa ja leskenlehdillä. Matkan varrella on ajatelmia keväästä jota nyt elämme. Videon pituus on noin viisi minuuttia.
Klikkaa hiirellä viereistä videokuvaa ja video alkaa pyöriä. Videon oikeasta alareunasta löydät neliön muotoisen kuvakkeen, jota painamalla video avautuu isompana koko näytöllä. Tarkista vielä, että laitteessasi on äänet päällä. Sivun alussa olevasta kuvasta näet vielä vinkkiä.
Tuvan puistovisa | kesto n. 5 min
Hyppää mukaan puistokierrokselle Tampereen keskusta-alueen puistoihin! Video on tietovisa; kierrämme kahdeksan keskustan puistoa ja jokaisesta on ensin kuvavihje ja sen jälkeen vielä sanallinen vinkki. Voit ottaa esille kynää ja paperia vastausten muistiinkirjaamista varten jos haluat. Oikeat vastaukset tulevat ensi viikolla tälle nettisivuille ja voit palata tarkistamaan tunnistitko kaikki!
Klikkaa hiirellä viereistä videokuvaa ja video alkaa pyöriä. Videon oikeasta alareunasta löydät neliön muotoisen kuvakkeen, jota painamalla video avautuu isompana koko näytöllä. Tarkista vielä, että laitteessasi on äänet päällä. Yllä olevasta kuvasta näet vielä vinkkiä.
Puistovisan vastaukset videolla | kesto n. 5 min
Tällä videolla kierretään ylläolevan Tuvan puistovisan puistot vielä kerran läpi ja paljastetaan oikeat vastaukset.
Videon saat pyörimään klikkaamalla viereistä videon kuvaa. Videon oikeasta alareunasta löytyy neliön muotoinen kuvake, jota klikkaamalla kuva suurenee koko näytölle. Videon ääntä voi säätää sen vasemmasta alareunasta, kaiuttimen muotoisesta kuvakkeesta. Sivun alusta löydät myös ohjekuvan, josta näet vielä vinkkiä.
Tuvan aivojumppa | kesto n. 5 min
Tällä videolla näytetään kaksi aivojumppaliikettä, jotka voit tehdä koska vaan, missä vaan! Videolla saatetaan vähän hassutella, sillä myös hassuttelu tekee hyvää mielelle!
Aakkossoppa
Keittiöön liittyvät sanat ovat menneet ihan sekaisin, järjestä kirjaimet uudelleen ja selvitä mitä sanoja kuvaan on kerätty!
Tämän ja muita aivotreeniharjoituksia löydät mielenterveystalo.fi -sivulta, Omahoito ja oppaat -välilehdeltä, kohdasta "Tietoa ikäihmisille" ja "Hyvinvointiharjoitukset". Nämä harjoitukset ovat osa Seniori hyvinvointitreenejä.